मिसेज चौमू 2017 प्रतियोगिता का फाइनल ऑडिशन आज
शहरके एक निजी गार्डन में मंगलवार को वीमेन वेलफेयर सोसायटी के तत्वावधान में मिसेज चौमू 2017 प्रतियोगिता का क्वार्टर फाइनल ऑडिशन संपन्न हुआ।
प्रतियोगिता का फाइनल ऑडिशन 8 मार्च को शाम 5:30 बजे होगा। वीमेन वेलफेयर सोसायटी अध्यक्ष जगविंदर कौर ने सोसायटी की ओर से महिला दिवस, होली मिसेज प्रतियोगिता पर सभी क्षेत्रवासियों को शुभकाामनाएं दी।
मैनेजर किशन शर्मा, सचिव शीला शर्मा, कोषाध्यक्ष बीना शर्मा ने बताया कि 8 मार्च को होने वाले कार्यक्रम में आमंत्रित सभी लोगों को मिसेज चौमू 2017 प्रतियोगिता का कार्ड साथ लेकर लाना अनिवार्य है। प्रतियोगिता में डांस, रैम्प वाक, प्रश्नोत्तरी आदि से संबंधित तीन राउंड होंगे।
प्रतियोगियों को निर्धारित समय पर आना अनिवार्य है। सोसायटी अध्यक्ष जगविंदर कौर ने बताया कि कस्बे में महिलाओं की पर्सनल्टी डवलपमेंट के लिए प्रथम बार यह प्रतियोगिता हो रही है। विजेताओं को नकद आकर्षक पुरस्कार दिए जाएंगे।
कार्यक्रम में निर्णायकों की भूमिका में राज्य स्तर के सेलेब्रेटी होंगे। कार्यक्रम को लेकर क्षेत्र की महिलाओं में काफी उत्साह है।
bho_Deva awa_Deva hin_Deva hin_Deva hin_Deva hin_Deva